open-index/open-wikipedia-markdown huggingface dataset:
Tupan Patera

**Tupan Patera** é un patera ou cráter volcánico da superficie da lúa de Xúpiter, Ío. Está situado no hemisferio *oculto* de Ío, nas coordenadas 18,73° N 141,13° O. Tupan é un cráter volcánico ou máis coñecido coma patera, un tipo de cráter volcánico semellante a unha caldeira, con 79 de diámetro medio e cunha profundidade duns 900 m. O volcán foi visto por primeira vez en imaxes de baixa resolución polas sondas *Voyager* no ano 1979, pero non foi detectada actividade volcánica ata a chegada da sonda Galileo. Despois desta primeira detección, virían máis observacións e deteccións máis precisas por parte da propia Galileo, este volcán recibiría oficialmente o nome de *Tupan Patera* no ano 1997 por parte da Unión Astronómica Internacional, na mitoloxía Tupí-Guaraní, Tupan era o deus do trono.

As observación adicionais da sonda *Galileo* co seu espectrómetro de mapeo no infravermello (NIMS) entre os anos 1996 e 2001 revelaron que Tupan é un volcán decote activo, visible na meirande parte da observación feitas con NIMS do hemisferio *oculto* de Io. A *Galileo* tomou imaxes en cor de alta resolución e tamén no espectro próximo ó infravermello de Tupan Patera durante o seu encontro do 16 de outubro do 2001.  Estes datos revelaron lava de silicatos escura e morna, tanto no leste coma no oeste do chan do patera, con illas de material brillante e frío no centro.

Despois do último sobrevoo da sonda *Galileo* sobre Ío en xaneiro do ano 2002, Tupan permaneceu activo, isto foi detectado nas emisións termais do volcán vistas a través do telescopio terrestre Keck e pola sonda *New Horizons*. Un grande erupción en Tupan foi detectada por astrónomos usando o telescopio de 10 m. con óptica adaptativa do observatorio Keck o 8 de marzo do 2003. A parte destas erupción, deuse máis actividade en Tupan durante a misión *Galileo* e que persistiría con posterioridade, tendo variacións episódicas na intensidade dentro do chan do patera, de xeito semellante, aínda que con niveis de enerxía máis baixo, a Loki Patera.

## Notas
## Véxase tamén
### Outros artigos
* Patera
* Ío
* Vulcanismo en Ío
NRK

[miniatura|*Kringkastingshuset* (Casa da Radio) en [Oslo]]
**NRK** (**Norsk Rikskringkasting**) é a compañía pública de radio e televisión de Noruega, é un dos membros fundadores da Unión Europea de Radiodifusión. O seu financiamento procede principalmente das cotas dos televidentes e das vendas de programas e DVD.

## Historia 
A NRK fundouse o 24 de xuño de 1933 seguindo o modelo da BBC, o 1 de xullo comezou a emitir regularmente, eliminándose progresivamente todas as licenzas de radio privadas que se converteron en parte da NRK. Durante a ocupación alemá na segunda guerra mundial os transmisores de radio da NRK utilizáronse para transmitiren propaganda nazi cara a Escocia, Irlanda do Norte e Escandinavia. O goberno no exilio reorganizou a NRK dirixida por Toralv Øksnevad que transmitía a través do servizo exterior da BBC cara a Noruega e que redifundían ducias de emisoras clandestinas en toda Noruega, o anuncio de *Dette er London!* (Aquí Londres) converteuse nunha voz de chamada para a resistencia norueguesa, nun momento no que se condeaba coa pena de morte a escoita de emisións estranxeiras. Tamén desde Boston por onda curta e dirixido por Gunnar Nygård transmitiu a NRK no exilio programas dirixidos aos mariñeiros noruegueses espallados por todo o mundo.

En 1948 comezou a funcionar o servizo exterior de radio, *Utenlandssendingen* por onda curta transmitindo en noruegués e inglés e que estivo en activo ata o 1 de xaneiro de 2002. En 1950 a NRK foi un dos fundadores da UER, en 1954 comezou as transmisións de televisións que se fixeron regulares desde 1960. En 1975 deixou de ter o monopolio sobre as estacións de radio e en 1984 estableceu a súa segunda canle de radio.

## Canles 
### Radio 
----

### Televisión 
* NRK1
* NRK1 HD
* NRK2
* NRK3
* NRK Super
* NRK Norway

## Notas 
## Véxase tamén 
### Ligazóns externas 
* Páxina web oficial da NRK
Altalamaña, Salgueiros, Dumbría

**Altalamaña** é un lugar da parroquia de Salgueiros no concello coruñés de Dumbría na comarca de Fisterra. Tiña 10 habitantes no ano 2009 segundo datos do Instituto Nacional de Estadística, dos cales 3 eran homes e 7 mulleres.
## Lugares e parroquias
### Lugares de Salgueiros
### Parroquias de Dumbría
Mazaído

O topónimo **Mazaído** pode referirse a:

;En Galiza
***Mazaído**, lugar da parroquia de Caamouco, no concello de Ares;
***Mazaído**, lugar da parroquia de Visma, no concello da Coruña.
Cardiff City F.C.

O **Cardiff City Association Football Club**  ou **Clwb pêl-droed Dinas Caerdydd**  é un club de fútbol profesional galés da cidade de Cardiff que compite na Football League Championship, a segunda categoría do fútbol en Inglaterra . Xoga os seus partidos como local no Cardiff City Stadium, estadio con capacidade para 28.016 espectadores.

## Historia 
O Cardiff City foi fundado en 1899 por Bartley Wilson como *Riverside A.F.C.* e é o único equipo que non é inglés que gañou algunha das tres grandes competicións inglesas, gañando a FA Cup en 1927, na década na que o equipo galés era un dos equipos máis frontes da liga inglesa, sendo finalistas na tempada 1923–24, perdendo por 1-0 a final da FA Cup de 1925 fronte ao Sheffield United. Foi campión tamén da Copa de Gales en numerosas ocasións, a última delas en 1993. Na tempada 1966-67 clasificouse para xogar a Recopa de Europa tras gañar ese ano a Copa de Gales, e chegando ás semifinais na tempada 1967-68, nas que perdeu fronte ao equipo alemán do Hamburger SV por un axustado marcador final de 4-3 (1-1 na ida e 3-2 na volta).

## Xogadores 
:*Categoría principal: Xogadores do Cardiff City FC.*

## Palmarés 
**FA Cup**
* **Campión:** - 1927
* **Finalista:** - 1925, 2008

**FA Charity Shield
* **Campión:** - 1927

**First Division
* **Finalista:** - 1923-24

**Second Division
* **Finalista:** - 1920-21, 1951-52, 1959-60
* **Campión do Play-Off:** - 2002-03

**Third Division South
* **Campión:** - 1946-47

**Third Division**
* **Campión:** - 1992-93
* **Finalista:** - 1975-76, 1982-83

**Fourth Division**
* **Campión:** - 1987-88

**Southern Football League Second Division
* **Campión:** - 1913

**Copa de Gales**
* **Campión:** - 1912, 1920, 1922, 1923, 1927, 1928, 1930, 1956, 1959, 1964, 1965, 1967, 1968, 1969, 1970, 1971, 1973, 1974, 1976, 1988, 1992, 1993

**FAW Premier Cup**
* **Campión:** - 2002

**FAW Welsh Youth Cup**
* **Campión:** - 1990, 1995, 1998, 2000, 2001, 2002, 2004, 2006
* **Finalista:** - 1992, 2005, 2008

**FAW Invitation Cup**
* **Campión:** - 1998

**Centenary Cup**
* **Campión:** - 1999

**Algarve Challenge Cup**
* **Campión:** - 2008

**VansDirect Cup**
* **Campión:''' - 2008

## Véxase tamén 
### Ligazóns externas 
* Site oficial do Cardiff City F.C. .
Stanford Moore

**Stanford Moore**, nado o 4 de setembro de 1913 en Chicago (Estados Unidos) e finado o 23 de agosto de 1982 en Nova York, foi un químico, bioquímico e profesor universitario estadounidense galardoado co Premio Nobel de Química do ano 1972.

## Biografía 
Estudou química na Universidade Vanderbilt en 1935, graduándose como Cum laude. Realizou o doutoramento en química orgánica en 1938 na Universidade de Wisconsin-Madison. Na Universidade Rockefeller de Chicago iniciou os seus traballos de investigación xunto a Max Bergmann e foi nomeado profesor de bioquímica. Durante a segunda guerra mundial estivo adscrito no Departamento de Investigación Científica e Desenvolvemento en Washington, D.C..

## Investigacións científicas 
A partir de 1945 comezou a colaborar activamente con William Howard Stein nas súas investigacións sobre a estrutura da ribonucleasa, nas cales axudoulles en gran medida o seu método de análise de aminoácidos mediante unha columna cromatográfica de separación cuantitativa. Ambos os bioquímicos idearon e perfeccionaron un analizador automático de aminoácidos, indispensable hoxe en día no estudo das proteínas e que permitiron medir a actividade catalítica das encimas.

En 1972 foi galardoado coa metade do Premio Nobel de Química, que compartiu con William H. Stein, *polos seus traballos sobre a relación entre a estrutura química e a actividade catalítica do núcleo das moléculas da ribonucleasa*. A outra metade do premio recaió en Christian B. Anfinsen polos seus traballos sobre a ribonucleasa.

## Véxase tamén 
* Premio Nobel de Química
### Ligazóns externas 
* Páxina do Instituto Nobel, Premio Nobel de Química 1972 
* Biografía na páxina do Instituto Nobel 1972
Sikorsky S-76

O **Sikorsky S-76** é un modelo de helicóptero medio utilitario fabricado pola compañía estadounidense Sikorsky Aircraft, a fabricante do UH-60 Black Hawk. O S-76 conta con dous motores turboeixo, un rotor principal de catro palas e tren de aterraxe retráctil.

## Usuarios 
Son usuarios do modelo, servizos de preto de 30 países, entre eles os gardacostas da Xunta e o Exército do Aire español, sendo España e o Xapón dos poucos países nos que se lle dan os dous usos, o civil e o militar.

A versión militar opera, polo menos, en Arabia Saudita, a Arxentina, os Emiratos Árabes, España (8 unidades), Guatemala, Honduras, Iraq, Tailandia e o Xapón.

As versións civís voan, polo menos, en Australia, o Brasil, o Canadá, a China, os Estados Unidos, Galicia, Macau, México, Nova Zelandia, Panamá, o Reino Unido, Serbia, Suecia, Taiwán, Trinidad e Tobago e o Xapón.

### O S-76 en Galicia 
En Galicia teñen a súa base, dende 2005, dúas unidades S-76C+ do Servizo de Gardacostas de Galicia da Consellería do Mar da Xunta de Galicia, o *Pesca 1* (matrícula EC-JES) con base no Aeroporto de Vigo e o *Pesca 2* (EC-JET) con base no Heliporto Costa Norte de Viveiro.

## Galería de imaxes 

Ficheiro:Pesca1.JPG|Festival Aéreo de Vigo.
Ficheiro:Helicóptero Sikorsky 76 C+ (EC-JES) "Pesca 1" del Servicio de Guardascostas de Galicia.jpg|Outra no FAV 2009.
Ficheiro:Flying Too Low.jpg|Un S-76 en Nova Jersey.
Ficheiro:Northland Rescue Helicopter 01.jpg|S-76A en Nova Zelandia

## Notas 
## Véxase tamén 
### Ligazóns externas 
* Blog (non oficial) do Pesca 1 .
* S-76C++ na páxina de Sikorsky Aircraft  .
* *Los ángeles del mar de Galicia han salvado ya a 1.321 náufragos*, artigo en La Voz de Galicia, 11-08-2010 .
William Howard Stein

**William Howard Stein**, nado en Nova York o 25 de xuño de 1911 e finado na mesma cidade o 2 de febreiro de 1980, foi un químico, bioquímico e profesor universitario estadounidense, galardoado co Premio Nobel de Química en 1972.

## Traxectoria 
Estudou química na Universidade Harvard, onde se licenciou en 1930, e posteriormente doutorouse na Universidade de Columbia en 1939. Na Universidade Rockefeller de Chicago iniciou a súa investigación baixo a dirección de Max Bergmann, xunto a Stanford Moore e, posteriormente, foi nomeado catedrático de bioquímica.

## Investigación científica 
Xunto a Stanford Moore logrou completar a secuencia da molécula da ribonucleasa, observando a natureza e orde dos seus cento vinte e cinco aminoácidos. Foi a primeira encima cuxa estrutura se clarificou definitivamente.

En 1972 foille concedido a metade do Premio Nobel de Química, que compartiu con Stanford Moore, *polos seus traballos sobre a relación entre a estrutura química e a actividade catalítica do núcleo das moléculas da ribonucleasa*. A outra metade do premio recaeu nos traballos independentes de Christian B. Anfinsen sobre a ribonucleasa.

## Véxase tamén 
### Outros artigos 
* Premio Nobel de Química

### Ligazóns externas 
* Páxina do Instituto Nobel, Premio Nobel de Química 1972 
* Biografía na páxina do Instituto Nobel 1972
San Roque, San Miguel de Negradas, O Vicedo

**San Roque** é un lugar da parroquia de San Miguel de Negradas, no concello lugués do Vicedo. Segundo o IGE en 2009 tiña 20 habitantes (11 mulleres e 9 homes), 14 menos ca en 1999.
## Toponimia
O topónimo **San Roque** é un haxiotopónimo referido a Roque de Montpellier e débese á presenza no lugar dunha capela baixo dita advocación. Previamente o lugar era coñecido como O Pazo, onde viviron María Sarmiento Ribadeneira e o seu marido Gómez Pérez das Mariñas e Ribadeneira, gobernador de Filipinas. Tamén foi coñecido como Santa Mariña, por mor da existencia dunha capela baixo esa advocación.

## Lugares e parroquias 
### Lugares de San Miguel de Negradas 
### Parroquias do Vicedo
Castrillón, Couzadoiro, Ortigueira

**Castrillón** é un lugar da parroquia de Couzadoiro no concello coruñés de Ortigueira na comarca do Ortegal. Segundo o Instituto Galego de Estatística en 2009 tiña nove habitantes (cinco homes e catro mulleres), dous menos ca en 2000.

## Lugares e parroquias 
### Lugares da parroquia de Couzadoiro 
### Parroquias de Ortigueira
O Acivido, Couzadoiro, Ortigueira

**O Acivido** é un lugar da parroquia de Couzadoiro no concello Coruñés de Ortigueira na comarca do Ortegal. Tiña 13 habitantes no ano 2009 segundo datos do Instituto Galego de Estatística dos cales eran 7 homes e 6 mulleres, o que supón unha diminución con relación ao ano 2000 cando tiña 16 habitantes.

## Lugares e parroquias
### Lugares da parroquia de Couzadoiro
### Parroquias de Ortigueira
Televisión Ferrol Canal 31

**Televisión Ferrol Canal 31** é unha canle local de televisión de Ferrol, propiedade de Radio Televisión Ferrol S.L, que comezou a emitir en 1988.
A emisora quedou fóra das concesións de licenzas para a TDT local de 2006 pero en 2009 unha sentenza do Tribunal Superior de Xustiza de Galicia anulou as concesións na demarcación de Ferrol outorgándolle unha das autorizacións á emisora polo que puido comezar a emitir en dixital en febreiro de 2010 nesa demarcación que inclúe os concellos de Narón, Fene, Valdoviño, Neda, Mugardos, Ares e San Sadurniño alén da propia cidade de Ferrol.

## Notas 
## Véxase tamén
### Ligazóns externas
*Páxina web oficial
Sabela

**Sabela** pode referirse a:

* O antropónimo feminino galego **Sabela**, variante do nome Isabel;
***Sabela**, nai de Xoán Bautista.

***Sabela Labraña** (Cedeira 1952, Barcelona 2015), mestra e lingüista galega.
***Sabela Álvarez Núñez** (Lugo, 1954), escritora e tradutora galega.
***Sabela Rodríguez Oxea** (Monforte de Lemos 1958, Lugo 2012), escritora e profesora galega
***Sabela Silva** (Boqueixón 1959), cantante galega de música lixeira.
***Sabela Arias Castro** (Lugo 1969), pintora e historietista galega.
***Sabela López Pato** (Ourense 1975), historiadora da arte e museóloga galega.
***Sabela Hermida** (Vigo 1979), actriz, bailarina e investigadora galega.
***Sabela González** (Burela 1981), escritora galega.
***Sabela Ramos** (Padrón 1986), enxeñeira informática galega.
***Sabela Arán** (Santiago de Compostela 1987), actriz galega.
***Sabela Ramil** (Ourol 1993), cantante galega coñecida por participar en Operación Triunfo 2018.

## Cultura 
****Sabela***, é o título dun dos relatos da obra de Castelao *Retrincos*.
****Non chores, Sabeliña***, zarzuela galega composta polo lucense Gustavo Freire en 1943.
****Sabela de Cambados***, filme galego de 1949 dirixido por Ramón Torrado.

## Xeografía 
***Río Sabela**, río de Costa do Marfil.
***Río Sabela**, río de Suráfrica.
***Sabaila**, tamén coñecido como **Sabela**, concello do Nepal.

## Linguas 
***Lingua huaorani**, tamén coñecida como **sabela**, lingua illada falada polo pobo huaorani.

## Animais 
***Sabela**, un peixe da familia dos clupeidos (*Alosa fallax*).
As Mestas

O topónimo **As Mestas** pode referirse a:

;En Galiza
***As Mestas**, lugar da parroquia dos Casás, no concello de Cerdido;
***As Mestas**, lugar da parroquia de Melón, no concello de Melón;
***As Mestas**, lugar da parroquia de Couzadoiro, no concello de Ortigueira.
Heart-Shaped Box

"**Heart-Shaped Box**" é un sinxelo da banda estadounidense de grunge Nirvana, composta polo seu guitarrista e vocalista Kurt Cobain. O tema foi editado como primeiro sinxelo do seu terceiro álbum de estudio *In Utero*, o 23 de agosto de 1993. Aínda que o selo DGC Records non fixo unha edición física para a venda nos Estados Unidos, "Heart-Shaped Box" foi emitida con moita frecuencia polas radios dese país, acadando o número 1 na lista *Billboard Modern Rock Tracks*. A edición internacional do sinxelo foi número cinco no Reino Unido.

## Listaxe de cancións 
Todos os temas compostos por Kurt Cobain agás onde se indique.

# "Heart-Shaped Box" – 4:39
# "Milk It" – 3:52
# "Marigold" – 2:33 (Dave Grohl)
Pennyroyal Tea

"**Pennyroyal Tea**" é unha canción da banda estadounidense de grunge Nirvana, editado en 1994 como parte do seu terceiro e derradeiro álbum de estudio, *In Utero*. Iniciamente estaba pensado para ser lanzada como sinxelo en abril de 1994, pero despois de que Kurt Cobain aparecese morto a principios dese mes, a súa edición suspendeuse.

Aínda que a meirande parte das copias de "Pennyroyal Tea" foron retiradas do mercado tras o suicidio de Cobain, algunhas foron vendidas. A maioría deberían ser destruídas na fábrica de BMG en Alemaña, pero algunhas copias foron roubadas e posteriormente atopáronse en coleccións privadas ou en sitios de poxas.

## Listaxe de cancións 
#"Pennyroyal Tea" (Remix)
#"I Hate Myself and Want to Die"
#"Where Did You Sleep Last Night" (*MTV Unplugged Version,* Lead Belly)
Torrente, Cabanas, Abegondo

**Torrente** é un lugar da parroquia de Cabanas no concello coruñés de Abegondo na comarca da Coruña. Segundo o IGE, en 2022 tiña 33 habitantes (16 homes e 17 mulleres).

## Lugares e parroquias 
### Lugares de Cabanas 
### Parroquias de Abegondo 
## Notas
That Certain Summer

***That Certain Summer*** é un telefilme norteamericano de 1972 dirixido por Lamont Johnson, con guión de Richard Levinson e William Link e producida por Universal Televisión, emitiuse o 1 de novembro de 1972 no espazo ABC Movie of the Week. Burton Wohl publicou unha novelización do filme.

Protagonizada por Hal Holbrook, Martin Sheen, Scott Jacoby, Hope Lange e Joe Don Baker, foi o primeiro filme comercial en tratar a homosexualidade sen prexuízos.

## Notas
Sociedade Deportiva Outeiro de Rei

A **Sociedade Deportiva Outeiro de Rei** é un equipo galego de fútbol que se fundou en 2000 no concello de Outeiro de Rei. Actualmente compite no Grupo 3 da Primeira Autonómica de Galicia.

## Historia
### Tempada a tempada
|valign="top" width=0%|

|}
Tvashtar Paterae

miniatura|350px|Dúas imaxes tomadas pola *Galileo* no transcorre de 3 meses amosando as cambiantes rexións do chan de lava. A sonda *Galileo* observou un manto de lava erupcionando no pequeno patera do centro da imaxe, e un lago de lava no patera máis grande que está por riba del.

**Tvashtar Paterae** é unha rexión volcánica activa composta por un grupo de paterae (ou cráteres volcánicos) na superficie da lúa de Xúpiter, Ío, moi preto do polo norte da lúa.

## Nome 
Este grupo de paterae recibiría oficialmente o nome de Tvashtar no ano 2000; na mitoloxía hindú, Tvashtar era o deus das fraguas e os ferreiros.

## Observacións 
Tvashtar foi estudado pola sonda Galileo durante varios anos. Durante este tempo, un manto de lava de 25&nbsp;km de longo, e de 1–2&nbsp;km de alto, foi visto erupcionar dende un dos patera, un lago de lava de silicatos incandescentes entrou en erupción no patera máis grande desta rexión, e finalmente estourou nunha gran columna de gas, acadando alturas de 385&nbsp;km e branqueando áreas a máis de 700&nbsp;km de distancia.

A New Horizons fotografou unha erupción en Tvashtar o 26 de febreiro do 2007, cando a sonda pasaba preto de Xúpiter *en ruta* cara Plutón. A sonda puido observar unha gran columna de máis de 330&nbsp;km de altura, cunha estraña (e aínda no explicada) estrutura filamentaria que se fixo totalmente visible coa luz solar de fondo.

## Notas 
## Véxase tamén 
### Outros artigos 
* Patera
* Ío
* Vulcanismo en Ío

### Ligazóns externas 
* "VOLCANIC ACTIVITY AT TVASHTAR CATENA, IO", *Lunar and Planetary Science XXXV (2004)*
Lago Corrib

O **lago Corrib** (en inglés **Lough Corrib**; **Loch Coirib** en gaélico irlandés) é un lago que se encontra no oeste da Irlanda, na provincia de Connacht, que ten 165,6&nbsp;km² de superficie. O río Corrib (tamén chamado río Galway) conecta o lago co mar desembocando preto de Galway.
 
A fórmula *Loch Coirib* é unha corrupción de *Loch nOirbsean*, nome que provén do navegante Orbsen Mac Alloid (coñecido como Manannán Mac Lir, "o Fillo do Mar", cuxo nome leva tamén a Illa de Man.) En irlandés o corpo tamén se denomina *An Choirib* ("o Corrib").

Sir William Wilde escribiu un libro sobre o lago, publicado en 1867.

## Véxase tamén 
### Ligazóns externas 
* William R. Wilde's "Lough Corrib"
Pici

miniatura|*Pici* con queixo e pementa.
Os ***pici*** son un tipo de spaghetti feitos á man típicos do sur da Toscana, das provincias de Siena e Grosseto. *Appiciare*, a acción de facer os *picis*, tradicionalmente era un traballo de mulleres. A súa receita é simple: auga, fariña e un pouco de ovo, e traballar a masa para crear fideos longos e grosos. Os condimentos típicos deste tipo de pasta son o ragú de carne ou ''all'aglione*, salsa de tomate salgada e allo. Existen variantes con cogomelos, á *carbonara* e doutras moitas formas, pero xa non son propias da Toscana rural.

Celle sul Rigo (na comuna de San Casciano dei Bagni) celebra a última fin de semana de maio desde hai máis de 40 anos a *Sagra dei Pici'', unha feira desta pasta típica do Val d'Orcia.

## Véxase tamén 
### Ligazóns externas
*San Casciano dei Bagni
Sociedade Deportiva O Páramo

A **Sociedade Deportiva O Páramo** é un equipo galego de fútbol que se fundou en 2002 no concello do Páramo. Xoga no grupo norte da Preferente Autonómica e disputa os seus partidos como local no "Campo Municipal de As Rapadas".

A cor da equipaxe é camiseta e medias brancas e calzón negro.

## Historia
Fundouse no ano 2002 e comezou a competir na Terceira Autonómica. A medida que se ascendía a Segunda Autonómica e posteriormente a Primeira, os xogadores do concello mudábanse por outros máis competitivos procedentes doutros clubs que competían a nivel autonómico, e, normalmente, provincial.

Trala disolución da antiga Sarriana, algúns dos seus xogadores chegaron á Sociedade Deportiva O Páramo. Con esta chegada a SD O Páramo ascendeu a preferente.

O maior logro foi na tempada 2009/10, tralo primeiro posto no grupo II da primeira autonómica galega, conseguíase o ascenso á preferente autonómica. Unha categoría por debaixo da terceira división nacional.

Na tempada seguinte (2010/11) descendía de novo a primeira autonómica na derradeira xornada. Nesta tempada, O Páramo xogou contra a SD Compostela (1-2 nas Rapadas e 0-0 en San Lázaro).

Na 2011/12, O Páramo regresaba ao grupo II da primeira autonómica e conseguía de novo o ascenso directo a preferente tras rematar a tempada en segunda posición.

Para a tempada 2014/15 O Páramo convertíase en filial da refundada S.D.Sarriana, de preferente.

Na actualidade,o club milita na 1º Autonómica Galega.

### Tempadas
## Estadio
O Páramo xoga os partidos como local no "Campo Municipal de As Rapadas", con capacidade para 2000 espectadores, tanto sentados nas bancadas (só nun lateral), como de pé no mesmo lateral onde se encontran as mesmas.

As dimensións do campo son de 95 metros de largo por 48 metros de ancho, de herba natural.

A xestión e propiedade do campo é por parte do concello.

## Véxase tamén
Val d'Orcia

O '''Val d'Orcia** ou **Valdorcia''' é un amplo val situado na provincia de Siena, na Toscana, na parte da rexión que limita coa Umbría. Situado na Italia central, esténdese desde os montes ao sur de Siena até o monte Amiata.

Polo medio do val transcorre o río Orcia. A árbore característica é o ciprés. Na gastronomía son particulares os picis e o queixo Pecorino di Pienza, e entre os viños atópase o Brunello di Montalcino e o Vino Nobile di Montepulciano.

## Xeografía 
Caracterízase por ter outeiros suaves, terras cultivadas, ocasionalmente rotas por barrancos e poboacións como Pienza (reconstruída como unha «cidade ideal» no século XV baixo o mecenado do papa Pío II, Radicofani (casa do famoso heroe-bandido Ghino di Tacco) ou Montalcino.

Os concellos que forman parte do val son: Castiglione d'Orcia, Montalcino, Pienza, Radicofani e San Quirico d'Orcia. Outros centros importantes son Monticchiello, Bagno Vignoni, Montenero d'Orcia e Montegiovi.

## Patrimonio da Humanidade 
O val é tamén un importante parque natural, artístico e cultural, e desde o 2 de xullo de 2004 está recoñecido como Patrimonio da Humanidade pola Unesco, por estes criterios: 
* ''Criterio (iv): O val d'Orcia é un reflexo excepcional da maneira na que a paisaxe foi re-escrita nos tempos renacentistas para reflectir os ideais do bo goberno e para crear unhas imaxes esteticamente atractivas.*
* *Criterio (vi): A paisaxe do val d'Orcia foi celebrada polos pintores da escola sienesa, que floreceron durante o Renacemento. Imaxes do val d'Orcia, e particularmente representacións de paisaxes nos que as persoas están representadas vivindo en harmonía coa natureza, convertéronse en iconas do renacemento e influíron profundamente no desenvolvemento do pensamento paisaxístico.''

## Véxase tamén 
### Ligazóns externas 
* Páxina oficial do Parque Natural
* Imaxes do Val d'Orcia)
San Miguel do Camiño, Castroverde

**San Miguel do Camiño** é unha parroquia que se localiza no concello de Castroverde. Segundo o padrón municipal de 2004 tiña 39 habitantes (20 homes e 19 mulleres), distribuídos en 2 entidades de poboación, o que supón unha diminución en relación ao ano 1999 cando tiña 41 habitantes.
## Toponimia 
O topónimo **San Miguel do Camiño** ten dous elementos: **San Miguel** é un haxiotopónimo referido ao arcanxo Miguel e débese á presenza no lugar da igrexa parroquial, mentres que **Camiño** fai referencia ao Camiño Primitivo, que atravesa a parroquia.
## Galería de imaxes 

SMiguel11.jpg|Igrexa parroquial

S.miguel15.jpg|Igrexa parroquial

## Lugares e parroquias
### Lugares de San Miguel do Camiño
### Parroquias de Castroverde
## Notas
## Véxase tamén
### Outros artigos
*Lugares de Castroverde
José Manuel Mourís

**José Manuel Mourís Hermo**, nado en Noia o 12 de marzo de 1965 é un árbitro de fútbol e presidente do Noia Club de Fútbol.

## Traxectoria 
Vencellado ao fútbol local como árbitro e tamén como xogador e como adestrador de categorías xuvenís do Noia CF, o 18 de xuño de 2010 tomou a presidencia do club noiés, en substitución de Saturnino Fernández.

## Notas
Dreaming of You

***Dreaming of You*** é o lanzamento do álbum da final cantante mexicano-estadounidense texana Selena. *Dreaming of You* vendeu 175.000 copias o mesmo día do seu lanzamento, e acadou un total de 4 millóns de copias

## Faixas 
# "I Could Fall in Love"
# "Captive Heart"
# "I'm Getting Used To You" 
# "God's Child (Baila Conmigo)" 
# "Dreaming of You" 
# "Missing My Baby" 
# "Amor Prohibido" 
# "Wherever You Are (Dondequiera Que Estes)"
# "Techno Cumbia"
# "El Toro Relajo"
# "Como La Flor"
# "Tu, Solo Tu"
# "Bidi Bidi Bom Bom"

## Gráficos 
**álbum**

## Notas
Just Dance

"**Just Dance**" (en galego, "Só baila") é unha canción interpretada pola cantante estadounidense Lady Gaga, escrita por Gaga, Akon e producida por Nadir Khayat e incluída no seu álbum de estudio debut, *The Fame*.

Durante o mes de abril de 2008, "Just Dance" foi lanzada polo selo Interscope como o sinxelo debut de Gaga a nivel internacional.

A letra de "Just Dance" está centrada nunha temática festeira. A estrutura musical da canción, está creada en base a sintetizadores e ten influencias R&B. "Just Dance" contou cun recibimento positivo por parte dos críticos. Gaga cantou a canción en diversos países, como os Estados Unidos, o Canadá e o Reino Unido principalmente. Tamén promoveu a canción nas súas xiras internacionais, The Fame Ball Tour e The Monster Ball Tour.

O seu vídeo musical foi dirixido por Melina Matsoukas, e ao igual cá canción, baséase nunha temática festeira. A súa liña de historia mostra a Gaga con outras persoas nunha casa, bailando e cantando ao ritmo da canción.

O sinxelo tivo un grande éxito. Chegou ao Nº 1 en países como os Estados Unidos, Australia, o Canadá, Irlanda, os Países Baixos e o Reino Unido. Nos Estados Unidos, "Just Dance" foi un grande éxito, e o sinxelo tardou case cinco meses na lista Billboard Hot 100 antes de chegar ao cumio da táboa, en xaneiro de 2009.

Gaga recibiu un nomeamento aos Grammy no 2009 como Mellor Gravación Dance do Ano, pero perdeu ante Harder, Better, Faster, Stronger do dúo francés Daft Punk.

## Notas 
## Véxase tamén 
### Ligazóns externas 
* Lady Gaga : Letra de Just Dance Interscope Records
* Lady Gaga : Vídeo de Just Dance Interscope Records
I Could Fall in Love

"**I Could Fall in Love**" é o primeiro sinxelo de "Dreaming of You" (1995) pola cantante mexicano-estadounidense texana Selena.

## Gráficos 
## Notas
Santiago de Compostela Club de Fútbol

O **Santiago de Compostela Club de Fútbol** é un equipo galego de fútbol que se fundou en 2005 en Santiago de Compostela, e un dos dous principais da cidade. Na actualidade non conta con equipo sénior, só fútbol base.

## Historia 
Ten as súas orixes no equipo do CD Santiago Sar, que naceu en 2004 de dous equipos locais, o Rosalía e o AD Colexiata do Sar. Foi o Santiago Sar quen conseguiu o ascenso en 2004-05 á Preferente, categoría onde se mantivo o seu sucesor o Santiago de Compostela ata a tempada 2011-12. Na tempada 2012-13 o club deixa de participar en categoría sénior e mantén só equipos nas categorías inferiores, salientando nesa tempada a participación do equipo xuvenil na División de Honra.

### Tempada a tempada 
## Notas 
## Véxase tamén
Club Deportivo Santiago Sar

O **Club Deportivo Santiago Sar** foi un equipo de fútbol de Santiago de Compostela, xa desaparecido.

## Historia 
O Club Deportivo Santiago Sar fundouse trala fusión do AD Colexiata do Sar e o Rosalía CF, en 2004. Nesa tempada disputou a competición en Primeira Autonómica, onde quedou en segunda posición, co que conseguiu o ascenso. Porén, o club desapareceu e foi substituído polo Santiago de Compostela Club de Fútbol.

### Tempada a tempada 
|}
Asociación Deportiva Colexiata do Sar

A **Asociación Deportiva Colexiata do Sar** foi un equipo de fútbol de Santiago de Compostela, xa desaparecido.
## Historia 
A Asociación Deportiva Colexiata do Sar fundouse en 1996, no barrio e parroquia de Sar. O seu terreo de xogo era o campo de Sar. Disputou oito tempadas completas, ata que se fusionou en 2004 co Rosalía CF, co que se pasou a chamar Club Deportivo Santiago Sar, que un ano máis tarde se refundou como Santiago de Compostela Club de Fútbol.

### Tempada a tempada 
|}

## Notas
XEBEC

**XEBEC** (*株式会社ジーベック Kabushiki Gaisha Jībekku*) é un estudio de animación fundado en 1995, filial de Production I.G que se especializa na produción de anime para a televisión.

## Traballos 
### Televisión 
* ''Bakusō Kyōdai Let's & Go!!*
* *Bottle Fairy*
* *Buso Renkin*
* *D.I.C.E.*
* *D.N.Angel*
* *Dai-Guard*
* *Elemental Gelade*
* *Fafner of the Azure*
* *Heroic Age*
* *Hitohira*
* *Kanokon*
* *Love Hina*
* *Ladies versus Butlers!*
* *Ground Defense Force! Mao-chan*
* *Martian Successor Nadesico*
* *MegaMan NT Warrior*
* *Mega Man Star Force*
* *Negima!: Magister Negi Magi*
* *Pandora Hearts*
* *Pilot Candidate*
* *Outlaw Star*
* *Over Drive*
* *Ryusei no Rockman*
* *Seikimatsu Occult Gakuin*
* *Shaman King*
* *Sorcerer Hunters*
* *Steam Detectives*
* *Stellvia*
* *Super B-Daman*
* *Tales of Eternia THE ANIMATION*
* *The Third*
* *To Love-Ru*
* *Zoids*
* *Zombie-Loan*
### OVA 
* *Gekigangar III*
* *Mnemosyne no Musume-tachi*
* *Sorcerer Hunters*
* *Love Hina Again''
## Véxase tamén 
### Ligazóns externas 
* Páxina web oficial (en xaponés)
Hoenir

miniatura|110px|Hœnir nunha ilustración do século XVII dun manuscrito islandés
[miniatura|dereita|180px|[Loki, Odín, Hœnir e Þjazi baixo forma de aguia nunha ilustración dun manuscrito islandés do século XVIII.]]

Na mitoloxía nórdica **Hœnir** era un deus que formaba parte dos Æsir. Canda Mimer foi cos Vanir como parte do intercambio realizado como pacto para finalizar a guerra entre ambos grupos de deuses. Os Vanir convertérono nun dos seus membros pero el era indeciso e relegáballe a Mimer todas as súas decisións. Este feito é mencionado na *saga dos Ynglings*, onde se lle chama Hone. A figura deste deus é enigmática, xa que a pesar de non darse demasiada información sobre el, aparece nos eventos máis importantes da mitoloxía nórdica, como a guerra entre os Æsir e os Vanir, a creación dos primeiros homes e a batalla da fin do mundo, o Ragnarök.

Na *Völuspá*, Hœnir e Lóðurr axudáronlle a Odín na creación do primeiro home, Ask e a primeira muller, Embla. Hœnir foi o encargado de darlles os sentidos a estes primeiros homes. En *Gylfaginning*, estes son substituídos por Vili e Ve. Como Snorri coñecía a *Völuspá*, é probable que Hœnir fora outro nome para Vili.

En *Skáldskaparmál* o deus é mencionado nunha travesía xunto a Odín e Loki onde se encontran co xigante Þjazi baixo forma de aguia cando se deteñen a preparar comida.

En *Haustlöng* consérvase un relato similar ao de *Skáldskaparmál*, onde Þjazi pide a Hœnir unirse á comida.

No prólogo de *Reginsmál* relátase que Hœnir xunto a Odín e Loki chegaron até a cascada onde moraba o anano Andvari que tiña a habilidade de transformarse en peixe e que máis tarde Loki lle roubaría o seu ouro e o anel Andvarinaut.

Segundo a *Völuspá*, Hœnir foi un dos poucos deuses que logrou sobrevivir ao Ragnarök.

## Notas 
## Véxase tamén 
### Outros artigos 
* Lista de deuses xermánicos
Kvasir

**Kvasir** é un deus da mitoloxía nórdica. Foi creado da saliva de todos os deuses, volvéndose así no máis sabio dos Vanir. Dous irmáns, os ananos Fjalar e Galar, convidárono a un banquete na súa cova e matárono. Os ananos mesturaron o seu sangue con mel e preservárono. A mestura fermentou e converteuse no hidromel que inspiraba aos poetas.

## Véxase tamén 
### Outros artigos 
* Lista de deuses xermánicos
Höder

Na mitoloxía nórdica, **Höðr** era un deus cego, irmán de Baldr. Matou involuntariamente ao seu irmán e morreu a mans de Vali, fillo de Odín.[miniatura|150px|Loki engana a Höðr para que mate a [Baldr.|esquerda]]Segundo relatan as Eddas, o deus Baldr tiña pesadelos que presaxiaban a súa morte, e súa nai, a deusa Frigg percorreu o mundo facéndolle xurar a todas as cousas que xamais danarían ao seu fillo. Loki soubo disto e enfureceuse, polo que foi falar con Frigg disfrazado e esta mencionoulle que non consideraba necesario facer xurar ao visgo, por consideralo inofensivo. Loki ao saber isto fixo un dardo utilizando unha rama de visgo e guiou a Höðr para que o lanzase como unha broma, matando así a Baldr.

Noutra versión diferente do mito relatado na *Gesta Danorum*, non se fai mención de Loki, e Baldr é matado por Höðr dunha puñalada.

## Notas 
## Véxase tamén 
### Outros artigos 
* Lista de deuses xermánicos
Meili

Na mitoloxía nórdica, **Meili** é un dos Æsir. O seu nome aparece no *Edda poética*, en *Hárbarðsljóð*, onde Thor o enumera só como o seu irmán, omitindo aos seus medio irmáns máis coñecidos Baldr e Vali, indicando non só que Meili é fillo de Odín, senón que probablemente tamén sexa fillo de Jörð.

## Véxase tamén 
### Outros artigos 
* Lista de deuses xermánicos
Albert Stroni

**Albert Stroni**, nado en Fier o 18 de novembro de 1971, é un antigo xogador de fútbol e actual adestrador albanés. Na actualidade é o adestrador do CD Lemos.

## Traxectoria 
Stroni comezou xogando en equipos albaneses, onde se revelou como un produtivo dianteiro, primeiro no Dinamo Tirana e posteriormente no Apolonia Fier (1990). Nese ano, e durante unha viaxe coa selección sub-21 de Albania a Sevilla, escapou do equipo e solicitou asilo político. As autoridades albanesas non lle deron a carta de liberdade para poder xogar ao fútbol en España, e regresou para xogar dúas tempadas no Apolonia. De aí saltou a fronteira para xogar no Partizan Belgrado serbio en 1992. Mais non tivo moitas oportunidades de ser titular, e rematou a tempada de volta no Dinamo Tirana.

Ao ano seguinte, e despois de probar con outros equipos españois (Leganés, Cádiz, Toledo), veu xogar a unha SD Compostela que daquela militaba en Segunda e preparaba o ascenso a Primeira, pero por problemas administrativos non chegou a disputar un só partido. Marchou pois cedido ao Club Deportivo Ourense, que tamén estaba naquela altura en Segunda, pero tampouco conseguiu xogar ningún partido neste caso por problemas de disciplina. Como solución, fichou polo Lemos monfortino, onde se converteu nun dos xogadores máis importantes da súa historia: marcou un gol cada dous partidos que disputou, e conseguiu ascender a Terceira.

Despois Stroni iniciou un percorrido por diversos equipos. Primeiro foi á Ponte Ourense, á tempada seguinte á Gimnástica Segoviana, e na seguinte a tres equipos: o portugués Maia e os españois Mérida e Don Benito. En 2001 marchou a Francia a xogar co Angers, pero despois dunha pobre campaña volveu ao Lemos. En Monforte aínda xogou tres tempadas máis, combinando as tarefas de xogador coas de adestrador, e despois dun ano no Lalín, regresou ao Lemos, onde se retirou en 2010.

Na tempada 2010-2011 Stroni foi unicamente o adestrador do Lemos.

## Como internacional 
Stroni xogou para a Albania un total de 35 partidos, contabilizadas todas as categorías, mais só 3 partidos coa selección absoluta.

## Palmarés 
* Co Dinamo Tirana:
** Superliga Albanesa: 1989–90
** Copa de Albania: 1988–89, 1989–90
** Supercopa de Albania: 1989
* Co Partizan de Belgrado:
** Superliga Serbia: 1992–93

## Vida persoal 
Stroni abriu un concesionario de coches en Ourense.

## Notas 
## Véxase tamén 
### Ligazóns externas 
* Perfil en PlayerHistory
* Estatísticas en FootballDatabase
Cu de Petos, Couzadoiro, Ortigueira

**Cu de Petos** é un lugar da parroquia de Couzadoiro no concello coruñés de Ortigueira na comarca do Ortegal. Segundo o Instituto Galego de Estatística en 2009 tiña seis habitantes (tres homes e tres mulleres), dous máis ca en 2000.

## Lugares e parroquias
### Lugares da parroquia de Couzadoiro
### Parroquias de Ortigueira
RTGC

A **Radio Televizija Crne Gore** (**RTCG**) é a compañía pública de radio e televisión de Montenegro, ten a súa sede en Podgorica, membro asociado da Unión Europea de Radiodifusión desde xullo de 2001, converteuse en membro de pleno dereito logo da independencia de Montenegro en 2006.

## Historia
A orixe da RTCG está en Radio Titograd que comezou a emitir en 1949, e que desde 1990 se chama Radio Crna Gora, en 1963 estableceuse o servizo de televisión.

## Canles
RTCG ten tres canles de televisión, dous terrestres e un internacional vía satélite, tamén conta con dúas emisoras de radio.

### Televisión
***TVCG 1**, dedicada á información e produción propia
***TVCG 2**, dedicada aos deportes e ao entretemento
***TVCG Satellite**, a canle internacional.

### Radio
*Radio Crne Gore 1
*Radio Crne Gore 2

## Véxase tamén
### Ligazóns externas
* Páxina web oficial da RTGC
7 Canal Rías Baixas

**7 Canal Rías Baixas** é unha canle de televisión local galega propiedade de Televisión da Mancomunidade do Salnés S.L. con sede en Ribadumia e delegacións na Pobra do Caramiñal e na cidade de Pontevedra (inaugurada en 2017) . As súas emisións comezaron en 1994 co nome de **Tele Salnés Barbanza** (**TVSB**) e desde 2006 conta con licenzas de TDT na demarcación do Salnés e Caldas, na do Barbanza e na de Pontevedra abranguendo os concellos de Boiro, Noia, Rianxo, Porto do Son, Muros, A Pobra do Caramiñal, Outes, Carnota, Lousame, A Estrada, Sanxenxo, Cambados, O Grove e Vilanova de Arousa.

## Notas 
## Véxase tamén
### Ligazóns externas
* Páxina web oficial
Irmáns García Nodal

O **Irmáns García Nodal** é un buque de salvamento e apoio, do servizo de gardacostas da Consellería do Mar da Xunta de Galicia.

Leva o nome en honra de Bartolomeu e Gonzalo García de Nodal, navegantes pontevedreses que recoñeceron o estreito de Magalláns en 1619.

## Equipamento 
Conta con dúas embarcacións de rescate con *waterjets*, laboratorios para investigación, maquinillas de pesca e científicas, 300 m de barreira para loita contra a contaminación, dous *skimmers*, seis tanques flotantes, sistema de loita contra incendios, busca por infravermellos e un centro de mando e control.

## Notas 
## Véxase tamén 
### Outros artigos 
* Servizo de Gardacostas de Galicia.
### Bibliografía 
*.
### Ligazóns externas 
* *O buque Irmáns García Nodal vén a reforzar a flota do servizo de Gardacostas*, Xornal.com, 20-05-2005.
* *López Veiga presidiu a entrega do buque Irmáns García Nodal ó Servizo de Gardacostas de Galicia*, Galiza Dixital, 26-07-2005.
Ernst Otto Fischer

**Ernst Otto Fischer** nado o 10 de novembro de 1918 en Múnic (Imperio Alemán) e finado o 23 de xullo de 2007 en Múnic (Alemaña), foi un químico e profesor universitario alemán, quen gañou o Premio Nobel de Química polo seu traballo pioneiro na área da química organometálica.

## Biografía 
Ernst naceu en Solln, preto de Múnic. Os seus pais foron Karl T. Fischer, Profesor de Física na Universidade Tecnolóxica (UT) de Múnic, e Valentine née Danzer. Graduouse en 1937 con *Abitur*. Antes de completar dous anos de servizo militar obrigatorio, estalou a segunda guerra mundial, e debeu prestar servizo en Polonia, Francia e Rusia. Durante un período de licenza por estudos, cara a fins de 1941 comezou a estudar química na UT de Múnic. Tras o fin da Guerra, foi liberado polos estadounidenses no outono de 1945 e renovou os seus estudos, graduándose en 1949.

En 1964 foi electo como membro da sección de Matemática/Ciencias Naturais da Academia Bávara de Ciencias. En 1969 foi designado membro da Deutsche Akademie der Naturforscher Leopoldina (*Academia alemá das ciencias naturais Leopoldina*) e en 1972 foille outorgado un doutoramento honorario pola Facultade de Química e Farmacia da Universidade de Múnic.

## Investigacións científicas 
Traballou na súa tese de doutoramento como asistente do Profesor Walter Hieber no Instituto de Química Inorgánica. A súa tese titulouse "*Os Mecanismos das Reaccións Monóxido de Carbono de Sales de Níquel (II) en Presenza de Ditionita e Sulfoxilato* Logo de recibir o seu doutoramento en 1952, continuou coa súa investigación na química organometálica do metal de transición e na súa tese sobre "Os Complexos Metálicos de Ciclopentadienos e Indenos". En 1955 foi designado conferenciante na Universidade Tecnolóxica, en 1957 profesor e logo en 1959, profesor C4. En 1964 tomou o cargo de Xefe de Química Inorgánica na UT.

Ernst deu conferencias ao redor do mundo sobre complexos metálicos de ciclopentadienil, indenil, olefinas e carbonilos metálicos. Nos anos 60, o seu grupo descubriu un metal-alquilideno e complexos alquilidinos, desde entón chamados *carbenos e carbinos Fischer*. En total, publicou ao redor de 450 artigos e adestrou a varios estudantes de PhD e postdoctorado, moitos dos cales seguiron carreiras importantes. Entre as súas múltiples conferencias no estranxeiro, foi Conferenciante de Firestone na Universidade de Wisconsin (1969), profesor visitante na Universidade de Florida (1971) e profesor visitante de Arthur D. Little, Inc. no Instituto de Tecnoloxía de Massachusetts (1973).

Recibiu moitos premios incluíndo, en 1973 xunto a Geoffrey Wilkinson, o Premio Nobel de Química *polo seu traballo sobre compostos organometálicos*.

## Véxase tamén 
* Premio Nobel de Química
### Ligazóns externas 
* Páxina do Instituto Nobel, Premio Nobel de Química 1973 
* Biografía na páxina do Instituto Nobel 1973 

## Notas 
* C. Elschenbroich, A. Salzer ”Organometallics : A Concise Introduction” (2nd Ed) (1992) from Wiley-VCH: Weinheim. ISBN 3-527-28165-7
Dicalidóns

Os **Dicalidóns** foron un pobo de Britania mencionado por Amino Marcelino como unha das divisións dos pictos (a outra eran os Verturións). O seu nome deriva de Caledonia que era a rexión máis ao norte de Britania.
Verturións

Os **Verturións** eran un dos dous grupos de pictos da parte norte de Britania, mencionados por Amiano Marcelino. O outro grupo foi o dos dicalidóns.
Pareidolia

miniatura|200px|dereita|Este espertador semella ter unha cara triste.
[miniatura|250px|dereita|As sombras desta montaña en [Marte fana parecer un rostro humano.]]
A **pareidolia** (derivada etimoloxicamente do grego *eidolon*: «figura» ou «imaxe» e o prefixo *par*: «con» ou «adxunto») é un fenómeno psicolóxico consistente en que un estímulo vago e aleatorio (habitualmente unha imaxe) é percibida erroneamente como unha forma recoñecible. Unha explicación deste fenómeno de acordo co funcionamento do cerebro, é descrita por Jeff Hawkins na súa teoría de memoria-predición (*memory-prediction framework*).
## Descrición 
O carácter aparentemente sagrado de determinados lugares arqueolóxicos, podería ser explicado en parte, con:
* O fenómeno psicolóxico coñecido como *hierofanía*, xeralmente asociado as experiencias relixiosas.
* O fenómeno psicolóxico coñecido como *pareidolia* - perceptivo, non necesariamente patolóxico – utilizado na exploración psicolóxica (test de Rorschach).

## Casos coñecidos 
Algúns exemplos comúns da pareidolia son:
* Visión de animais ou rostros na forma das nubes
* Visión de rostros nos cumes dalgúns outeiros pedregosos
* Visión de caras na parte dianteira ou posterior dun vehículo (os faros representarían os ollos, a grella a boca e o parabrisas a fronte ou cabeza)
* Imaxes de rostros en aparellos (na imaxe), edificios etc
* Visión de persoas ou siluetas no pavimento.
* Audición de mensaxes recoñecibles en rexistros en idiomas descoñecidos ou reproducidas ao revés.
* Observacións de ovnis, críptidos, pantasmas ou outros fenómenos paranormais.
* Numerosas figuras relixiosas ou simplemente humanas, en obxectos astronómicos como a Lúa, a Nebulosa da Aguia.
* Imaxes relixiosas en obxectos cotiáns (árbores, pedras etc.).

## Notas 
## Véxase tamén 
### Outros artigos 
* Ilusión óptica.

### Ligazóns externas 
* Las suposiciones condicionan nuestra percepción visual .
* Cuando el cerebro nos engaña .
Ceviana

Unha **ceviana** é un segmento de recta que une un vértice dun triángulo co lado oposto a este. Tamén se denomina **transversal angular**.

Son exemplos de cevianas a mediana, a altura, e a bisectriz, como rectas notables dun triángulo.

O nome de ceviana foi introducido por M.A. Poulain, na honra de Giovanni Ceva, quen en 1678 formulara o teorema que leva o seu nome, Teorema de Ceva, publicándoo no seu artigo *De lineis rectis se invicem secantibus statica constructio*. Este teorema dá a condición necesaria e suficiente para que tres cevianas sexan concorrentes.
Tres cevianas concorrentes.|alt=Tres cevianas concorrentes.|centro|miniatura

## Notas
Mediana (xeometría)

dereita|miniatura|As medianas ou transversais de gravidade dun triángulo córtanse no baricentro (centro de gravidade).
A **mediana** nun triángulo é o segmento de recta que une un vértice co punto medio do lado oposto.
Divide ao triángulo en dúas rexións coa mesma área. As tres medianas intersécanse no baricentro, centro de gravidade ou de masas ou centroide. Tamén se verifica que dous terzos da lonxitude de cada mediana están entre o vértice e o baricentro, e o terzo restante pousa entre o baricentro e o punto medio do lado oposto.

## Lonxitude da mediana 
Podémola saber utilizando o teorema de Stewart:

:m = \sqrt {\frac{2 b^2 + 2 c^2 - a^2}{4} } 

onde:
* **a** é o lado do triángulo que a mediana intercepta
* **b** e **c** son os outros lados 
* **m** é a lonxitude da mediana.

## Notas
António Livramento

**António José Parreira do Livramento**, nado en Évora o 28 de febreiro de 1943 e finado en Lisboa o 7 de xuño de 1999, foi un xogador e adestrador de hóckey a patíns portugués.

## Traxectoria 
Empezou a xogar ó fútbol, cando foi convidado para xogar roller hockey no Fútbol Benfica, en 1959. Representou o Benfica de 1959/60 a 1968/69 e, despois de dous anos ausente, a partir de 1974/75 a 1975/76, pasou a pertencer ao Banco Pinto & Sotto Mayor. En 1976/77 foi xogador do Sporting. De 1977-78 a mediados de 1978-79 de Lodi, en Italia. Regresou ao Sporting, a mediados de 1978/79 a 1979/80.

Gañou tres títulos de Rinko Hockey World Championship, en 1962, 1968 e 1974, e 7 títulos de Rinko Hockey Eurocopa, en 1961, 1963, 1965, 1967, 1973, 1975 e 1977.

Despois de pechar a súa carreira, empezou unha carreira de adestrador. Foi o adestrador do Sporting e da Selección portuguesa, gañando 2 títulos de Campións do Mundo, en 1991 e 1993. Deixou de adestar o equipo nacional en 1995.

## Véxase tamén